b'\n_START_ARTICLE_\nHeinrich Rickert\n_START_PARAGRAPH_\nHeinrich John Rickert (25. toukokuuta 1863, Gda\xc5\x84sk \xe2\x80\x93 25. hein\xc3\xa4kuuta 1936, Heidelberg) oli saksalainen uuskantilainen filosofi, joka kuului Badenin koulukunnan johtajiin Wilhelm Windelbandin ohella._NEWLINE_Rickert tunnetaan n\xc3\xa4kemyksest\xc3\xa4\xc3\xa4n, jonka mukaan historiallisilla ja tieteellisill\xc3\xa4 faktoilla oli laadullinen ero. P\xc3\xa4invastoin kuin sellaiset filosofit kuin Nietzsche ja Bergson, Rickert painotti, ett\xc3\xa4 arvot vaativat et\xc3\xa4isyytt\xc3\xa4 el\xc3\xa4m\xc3\xa4\xc3\xa4n, eiv\xc3\xa4tk\xc3\xa4 Bergsonin, Diltheyn ja Simmelin "el\xc3\xa4m\xc3\xa4narvot" olleet todellisia arvoja._NEWLINE_Rickertin filosofia vaikutti merkitt\xc3\xa4v\xc3\xa4sti sosiologi Max Weberiin. Weberin sanotaan lainanneen suuren osan metodologiastaan, kuten ideaalityypin k\xc3\xa4sitteens\xc3\xa4, Rickertin t\xc3\xb6ist\xc3\xa4._NEWLINE_Charles R. Bambach kirjoittaa:_NEWLINE_\xc2\xbbTeoksissaan Rickert, kuten Dilthey, pyrki esitt\xc3\xa4m\xc3\xa4\xc3\xa4n yhten\xc3\xa4isen tietoteorian joka, vaikka hyv\xc3\xa4ksyikin eron tieteen ja historian tai \'Naturin\' ja \'Geistin\' v\xc3\xa4lill\xc3\xa4, voitti t\xc3\xa4m\xc3\xa4n eron uudelle filosofisella menetelm\xc3\xa4ll\xc3\xa4. Diltheylle menetelm\xc3\xa4 oli naimisissa hermeneutiikan kanssa; Rickertille se oli Kantin transsendentaalinen menetelm\xc3\xa4.\xc2\xbb_NEWLINE_(Heidegger, Dilthey and the Crisis of Historicism (1995), s. 30)'